text: УСПЕНИЕ НА СВЕТА АННА, РОДИЛА МАЙКАТА НА СПАСИТЕЛЯ
  Начало Палитра Вяра УСПЕНИЕ НА СВЕТА АННА, РОДИЛА МАЙКАТА НА СПАСИТЕЛЯ
  Успение на Света Анна, моментът на блажената й смърт, отбелязва Българската православна църква на 25 юли. Тя е потомка на Аароновия род и родила Мария, бъдещата майка на Спасителя на човечеството Христос.
  Светицата се приема като един от основните християнски символи на майчинството. Света Анна се почита най-вече от жените като покровителка и защитница на бременните невести и раждаемостта. Вярва се, че тя пази децата от висока температура и треска.
  В различни краища на България приемат, че моментът на успението на Света Анна бележи края на лятото. В Източна България жени и деца тръгват да берат лековити билки по полето, сушат ги и запазват за лек през годината.